alexandrainst/scandi-wiki huggingface dataset:
62 Erato

62 Erato er ein stor, mørk og sannsynlegvis karbonrik hovudbelteasteroide. Den er eit medlem av Themis-familien. Erato er den første asteroiden som to personar har fått æra for å ha oppdaga; Oskar Lesser og Wilhelm Julius Foerster, som oppdaga asteroiden 14. september 1860. Asteroideoppdaginga var båe sine einaste. Asteroiden er namngjeven etter Erato, musen for lyrikk i gresk mytologi.

Kjelder 

Erato
Erato
Erato
Fylkesveg 61 i Hordaland

Fylkesveg 61 i Hordaland går mellom Førland og Orninggård i Stord kommune. Vegen er 6,8 km lang.

Før 1. januar 2010 vart vegen kalla Fylkesveg 57.

Kommunar og knutepunkt

 Førland
 frå Haga til  Ådland (1,6 km)
Arm frå Sjølshaugen til Valevegen (1,3 km)
 Ådlandsvegen frå Frugård bru til Stord sjukehus (Fylkessjukehuset) (1,0 km)
 Orninggård

Bakgrunnsstoff 

 061
Vegar i Stord
Grosseto

Grosseto er ein by i Italia. Han er hovudstad i provinsen Grosseto i regionen Toscana og har om lag 80.000 innbyggjarar. Byen ligg 12 km frå Tyrrenhavet i området Maremma og er eit senter på sletta som elva Ombrone renn over.

Historie 
Grosseto har spor tilbake til seinmellomalderen. Han vart først nemnd i 803 som eit len under grevane Aldobrandeschi. 

Han vart viktigare med åra, hovudsakleg sidan Rusellæ og Vetulonia forfall. I 1137 vart byen erobra av tyske troppar ført av hertug Henrik X av Bayern, send av keisar Lothar III av Det tysk-romerske riket for å ta tilbake makta frå Aldobrandeschi. Eit år seinare vart sete i bispedømet Roselle flytta til Grosseto.

I 1151 svor innbyggjarane lojalitet til Siena. Aldobrandeschi-familien gav i 1222 innbyggjarane retten til å ha ein eigen podestà i lag med tre rådgjevarar og konsulane.  I 1244 vart byen erobra av Siena og frå den tide delte Grosseto Siena sin skjebne. Han vart ein viktig festningsby og murane og bastionane er framleis synlege. I 1266 og 1355 prøvde dei å kome seg fri frå Siena, men begge forsøka var mislukka. Då ghibellinarar og guelfarar kjempa om makta i byen prøvde Umberto og Aldobrandino Aldobrandeschi å ta tilbake makta i Grosseto. Siena sin hær sigra og i 1259 utnemnde dei ein podestà frå sin eigen by. Grosseto kom seg igjen fri og eit år seinare kjempa dei side om side med Firenze i slaget ved Montaperti. Dei neste åra vart Grosseto, okkupert, plyndra og bannlyst av pave Clement IV, igjen frigjort under ein republikk leia av Maria Scozia Tolomei, omleira av keisar Ludvig IV (1328) og av motpave Nicholas V i 1336, før han til slutt vart underlagt Siena for godt. 

Svartedauden i 1348 råka Grosseto hardt og i 1369 var det berre nokre hundre familiar att. I tillegg vart områda rundt byen plyndra, som i 1447 av Alfons V av Sicilia og i 1455 av Jacopo Piccinino. 

Siena sitt styre enda i 1559 då Karl V gav heile hertugdømet til Cosimo I de Medici, første storhertug av Toscana. I 1574 byrja bygginga av bymurar og desse er framleis godt bevart. Den omliggande elvesletta vart drenert. Grosseto var likevel ein liten by og hadde berre 700 innbyggjarar på byrjinga av 1700-talet. 

Under styret til Huset Lorrain blømde Grosseto på ny. Han vart så hovudstad i den nye provinsen Maremma.

Bakgrunnsstoff 
 Grosseto på katolsk leksikon
 Grosseto og Maremma

Kjelder 

 Denne artikkelen bygger på «Grosseto» frå , den 9. januar 2008. 

Byar i Toscana
Byar i Italia
Fylkesveg 56 i Hordaland

Sjå òg fylkesveg 56 (fleirtyding).
Fylkesveg 56 i Hordaland går mellom Nordhuglo og Tveit i Stord kommune. Vegen er 5,9 km lang.

Kommunar og knutepunkt

Nordhuglo,  ferje til  Hodnanes og Jektavik
Arm frå Huglo skule til Haukanes (2,6 km)
Arm til Reinertsvikjo (0,1 km)
Endepunkt Tveit

Bakgrunnsstoff

 056
Vegar i Stord
Massa

Massa er ein by i Italia. Han er hovudstad i provinsen Massa-Carrara i regionen Toscana og har om lag 65 000 innbyggjarar.

I lag med tvillingbyen Carrara er Massa verdskjend for utvinning og produksjon av marmor.

Historie 
Frå 1400- til 1800-talet var Massa hovudstad i det sjølvstendige fyrstedømet (seinare hertugdømet) Massa og Carrara, styrt av familiane Malaspina og Cybo-Malaspina.

I 1829 vart byen gjeven til den austerrikske greina av Huset Este. I 1859, under samlinga av Italia vart han ein del av Kongedømet Sardinia.

Kjelder 

 Denne artikkelen bygger på «Massa» frå , den 9. januar 2008.

Bakgrunnsstoff 

Byar i Toscana
Byar i Italia
Carrara

Carrara er ein by i Italia. Han er hovudstad i provinsen Massa-Carrara i regionen Toscana og har om lag 65 000 innbyggjarar.

Byen ligg ved elva Carrione, om lag 100 km nordvest for Firenze, og er kjend for den kvite eller blåkvite marmoren som vert henta ut her.

Historie
Kommunen Carrara vart oppretta i 1235.
 
I gjennom hundreåra vart han styrt av Pisa (1235), Lucca (1322), Genova (1329), og Milano (1343). Etter Filippo Maria Visconti frå Milano døydde i 1477 kjempa Tommaso Campogregoso, herre av Sarzana og Malaspina-familien om makta i byen. 

Carrara og Massa danna i lag hertugdømet Massa og Carrara frå 1400- til 1800-talet. 

I 1929 vart kommunane Carrara, Massa og Montignoso slått saman til ein enkel storkommune kalla Apuania. I 1945 vart kommunane løyst frå kvarandre igjen.

Bakgrunnsstoff 

Marmorbrotet i Massa-Carrara regionen

Kjelder 
Denne artikkelen bygger på «Carrara» frå ,  den 9. januar 2008. 

Byar i Toscana
Byar i Italia
Fylkesveg 71 i Hordaland

Sjå òg fylkesveg 71 (fleirtyding).
Fylkesveg 71 i Hordaland går mellom Dyvik og Stord lufthamn, Sørstokken i Stord kommune. Vegen er 2,4 km lang.

Kommunar og knutepunkt

 Dyvik
Endepunkt

Bakgrunnsstoff

 071
Vegar i Stord
Viareggio

Viareggio er ein by i provinsen Lucca i regionen Toscana i Italia med om lag 65 000 innbyggjarar.

Han ligg ved kysten av Tyrrenhavet i området kalla Versilia og er den nest største byen i provinsen. 

Han er kjend som ein feriestad og for karnevalet i Viareggio (som har ei historie tilbake til 1873). 

Byen har røter tilbake til første halvdel av 1500-talet då han vart den einaste hamna i Republikken Lucca. Den eldste bygningen i Viareggio er Torre Matilde og vart bygd av folk frå Lucca i 1541 som eit forsvarsverk mot sjørøvarar. 

Viareggio er eit aktivt industri- og produksjonssenter der skipsbyggarindustrien lenge har vore kjend over heile verda. I tillegg er fiske og blomsterdyrking viktige næringar. 

Det har lenge vore rivalisering mellom Viareggio og Lucca og innbyggjarane i Lucca kallar Viareggio for Marina di Lucca («Hamna til Lucca»). På den andre sida har innbyggjarane i Viareggio skrive songar som gjer narr av naboane sine i Lucca.

Bakgrunnsstoff 

Informasjon om Viareggio 
viareggio-online.com 
Karnivalet i Viareggio

Kjelder 

Denne artikkelen bygger på «Viareggio» frå ,  den 9. januar 2008. 

Byar i Toscana
Byar i Italia
Blåstrupe

Blåstrupe (Luscinia svecica) er ein arktisk fugl. Hannen har ein kraftig blå flekk med eit rustraudt midtparti på strupen. Varselropet er «huitt tækk tækk tækk»; songen skal vere vakker og variert. Blåstrupen er ein slank fugl som vert om lag 14 cm lang og 18 gram tung.

Global utbreiing 
Arten er vidt utbreidd innanfor palearktis frå Europa i vest og austover gjennom Asia. Han finst også i det vestre Alaska.

Leveområde i Noreg 
Blåstrupen finst i fjellet i Sør-Noreg og i fjellet og ut til kysten i Nord-Noreg. Han likar best irrgrøne fjellbjørkeskogslier og vierkjerr langs lågalpine våtmarker, men kan også treffast i skog der or, furu og gran dominerer. Det er helst i dei lyngrike skogvegetasjonstypane ein finn blåstrupen, men også i rikare skogutformingar så vel som i fuktig skog- og viervegetasjon. Den norske hekkebestanden er truleg på 500 000 til 1 million par.

Utsjånad 
Utsjånaden varierer etter årstid, alder og kjønn. Som namnet seier er strupe og bryst blått på hannen. I midten av det blå har hannen ein rustraud flekk. Hoa har ein svakare lyseblå farge i fjørdrakta si. På sidene av indre del av stjerten har begge kjønn rustraude felt.

Lyd 
Hannen syng sterkt, variert og med mange hermande innslag, og kan til dels minne om nattergalen, ein art som er klassifisert som nært i slekt. Mest typisk for songen er ein surrande låt, blanda med klare klokkeliknande tonar.

Hekking 
Blåstrupen gøymer reiret godt, helst i kratt nær vatn. Paret byter på å ruge dei 5-7 egga, som er bleikt grønaktige eller blågrøne med rustraude flekkar. Egga vert klekte etter fjorten dagar.

Føde 
Føda er samansett av insekt i ulike stadium, både vaksne, larver og pupper. I tillegg et dei mykje markar. Maten finn blåstrupa på fuktige plassar og nær vatn.

Trekktilhøve 
Blåstrupen er ein trekkfugl som kjem til landet i april og flyg sørover i september. Fuglen opptrer skjult på trekket og er lett å oversjå. Truleg flyg dei skandinaviske fuglane søraustover mot det sørvestlege Asia.

Kjelder 
 Bjørn Njørnsrud og Gunnar Lid: Fugleboka 200 norske fuglar i fargar ISBN 82-90203-02-0
 Norsk Fugleatlas, 1994.
Referansar

Bakgrunnsstoff

Flugesnapparfamilien
Fuglar i Noreg
Muzio Clementi

Muzio Clementi () var ein italiensk komponist, pianist og musikkpedagog under klassisismen. Han er rekna som ein av grunnlegjarane av moderne klaverspel, og den første til å skrive spesielt tilpassa pianomusikk. Clementi var også pianoprodusent og notegutgjevar.

Liv
Muzio Filippo Vincenzo Francesco Saverio Clementi vart fødd i Roma, men verka hovudsakleg i England. Han var ei tid dirigent for den italienske operaen i London. Han er best kjend for samlingane av pianostudiar, Gradus ad Parnassum, som Claude Debussy sin komposisjon Doctor Gradus ad Parnassum (første sats i suiten Children's Corner) er ein referanse til. Clementi skreiv eit sekstitals klaversonater som påverka utviklinga av denne sjangeren. an skreiv også vokal og kammermusikk og fleire symfoniar.

Muzio Clementi døydde i Evesham i England, 80 år gammal. Han er gravlagd i Westminster Abbey i London.

Omdøme
Clementi var mykje omtykt i samtida, ofte meir kjend enn samtidige Wolfgang Amadeus Mozart og nesten like velkjent som Joseph Haydn og Ludwig van Beethoven, men blei meir gløymt på 1800- og 1900-talet.

I 1781 tok Clementi del i ei pianotevling mot Mozart framfor keisar Josef II i Wien. Mozart la ikkje skjul på at han mislikte Clementi sterkt, noko som har fått nokon til å kalle dei «erkerivalar». Dette gir neppe eit korrekt bilete; Clementi sjølv skal ikkje ha gjengjeldt Mozarts mishagsytringar.

Pianisten Vladimir Horowitz var svært glad i Clementi sin musikk, og samanlikna den med Ludwig van Beethoven sine beste verk. Horowitz sine innspelingar av musikken til Clementi førte til auka interesse for Clementi, og til ei gjenreising av ryet hans som ein viktig komponist.

Kjelder 

 Delar av denne artikkelen bygger på «Muzio Clementi» frå , den 9. januar 2008. 
 </div>

Bakgrunnsstoff 
 www.MuzioClementi.com (engelsk) 
 Muzio Clementi Society
 www.wolfmusic-publications.com/index.html 
 Muzio Clementi-biografi av Tel Asiado på mozartforum.com 
 

Italienske komponistar
Klassisistiske komponistar
Italienske klassiske pianistar
Folk frå Roma
Miley Cyrus

Miley Ray Cyrus () er ein amerikansk songar og skodespelar. Ho har hovudrolla i Disney Channel-serien Hannah Montana. 

Miley Cyrus er dottera til songaren og skodespelaren Billy Ray Cyrus, som også speler faren hennar i serien Hannah Montana. Miley er fødd i Nashville i Tennessee og voks opp i Franklin. Ho har fleire sysken. Miley Cyrus fekk kallenamnet «Smiley» for det stadige smilet sitt. Dette blei forenkla til Miley, som ho endra namnet sitt til 1. mai 2008.

I tillegg til Hannah Montana var Cyrus også med i Disney Channel Games i 2006 og 2007. Ho har dessutan gitt ut ei CD-plate i namnet til Hannah Montana. Plata inneheld alle dei kjende songane frå serien, i tillegg til ein ny song som ho syng saman med faren Billy Ray Cyrus. Ho har også gitt ut ei eiga CD-plate som vart lansert saman med andre sesongen av tv-serien, Meet Miley Cyrus.

Filmar 
 2003: Big Fish (Stymies kjærast)
 2007: High School Musical 2 (dansande jente ved bassenget)
 2008: Hannah Montana & Miley Cyrus: Best of Both Worlds Concert (seg sjølv)
 2008: Bolt (stemmen til Penny)
 2009: Hannah Montana: The Movie (Miley Stewart/Hannah Montana)
 2010: The Last Song (Veronica «Ronnie» Miller)
 2010: Sex and the City 2 (seg sjølv)
 2011: LOL: Laugh Out Loud (Lola)
 2011: Justin Bieber: Never Say Never (seg sjølv)
 2012: So Undercover (Molly Morris/Brook Stonebridge)

TV-seriar 
 2001-2003: Doc (Kylie)
 2006-2011: Hannah Montana (Miley Stewart / Hannah Montana)
 2006: The Suite Life of Zack & Cody (Miley Stewart / Hannah Montana)
 2007: The Replacements (stemmen til seg sjølv)
 2007-2008: The Emperor's New School (stemmen til Yata)
 2009: The Suite Life on Deck (Miley Stewart / Hannah Montana)

Utgjevingar 
Album
 2007: Meet Miley Cyrus
 2008: Breakout
 2010: Can't Be Tamed
 2013: Bangerz
 2015: Miley Cyrus & Her Dead Petz
 2017: Younger Now
 2019: She Is Coming
 2020: Plastic Hearts
EP
 2009: The Time of Our Lives

Kjelder 
Denne artikkelen bygger på «Miley Cyrus» frå ,  den 14. mai 2015.

Bakgrunnsstoff 
 Nettstad for Miley Cyrus (mileycyrus.com)

USA-amerikanske songarar
USA-amerikanske skodespelarar
Folk frå Tennessee
Götaland

Götaland (norrønt: Gautaland) er den sørlegaste av dei tre noverande landsdelane i Sverige, og grensar til Svealand i norr.

Opphavlege Götaland 

 Västergötland
 Östergötland
 Småland
 Dalsland
 Öland
 Värmland

På 1800-talet vart Värmland flytta frå Götaland og vart ein del av Svealand.

Område tilføyde til Götaland 

Følgjande område vart delar av Götaland etter å ha vorte erobra frå Danmark.

 Gotland (etter freden i Brömsebro)
 Skåne (etter freden i Roskilde)
 Blekinge (etter freden i Roskilde)
 Halland (etter freden i Roskilde)
 Bohuslän (etter freden i Roskilde)
Terni

Terni er ein by i Italia. Han er hovudstad i provinsen Terni i regionen Umbria og har om lag 110 000 innbyggjarar. Han ligg på sletta til elva Nera, om lag 104 km nord for Roma, 36 km nordvest for Rieti og 29 km sør for Spoleto.

Jernbanelinja mellom Roma og Ancona går gjennom byen, og han har òg jernbanesamband mot Rieti og L'Aquila. Terni har eit universitet og er ein av dei viktigaste industribyane i Umbria.

Historue 

Byen vart truleg grunnlagd på 600-talet fvt. av sabinarar. På 200-talet fvt. vart han erobra av romarane og vart snart ein viktig municipium langs Via Flaminia. Det romerske namnet var Interamna, som tyder «mellom to elvar». Under Romarriket vart byen utbygd med mange flotte bygg, inkludert akveduktar, murar, amfiteater, tempel og bruer. 

Etter langobardane erobra Terni i 755 vart han mindre viktig og hamna i skuggen til Spoleto som den nest største byen i Hertugdømet Spoleto. I 1174 vart han øydelagd av Fredrik Barbarossa sin general, erkebiskop Kristian av Mainz. 

På 1300-talet hadde Terni sine eigne lover og frå 1353 vart bymurane forsterka og nye kanalar vart opna. Som i mange andre italienske kommunar i mellomalderen gjekk striden mellom ghibellinarar og guelfarar hardt ut over byen. Seinare strida òg dei to partane Nobili og Banderari om makta i byen. Terni vart etter kvart ein del av Kyrkjestaten. I 1580 vart eit jernverk, Ferriera, bygd ved byen og dette var starten for Terni som industriby. På 1600-talet gjekk det derimot nedover med byen på grunn av pest og svolt. 

På 1800-talet nøyt Terni godt av den industrielle revolusjonen og den gode tilgangen til vatn i området. Av nye indstriar kom det til eit stålverk, eit støyperi og fabrikkar som produserte våpen, jute og ull. Han vart derfor hard råka av dei allierte sine bombetokt under den andre verdskrigen. Totalt var det 108 raid.

Bakgrunnsstoff 

 aboutterni.com
 Byportal
 terniweb.it 
 Terni på UmbriaTravel.Com

Kjelder 

 Denne artikkelen bygger på «Terni» frå , den 9. januar 2008. 

Byar i Umbria
Byar i Italia
Vättern

Vättern er Sveriges nest største innsjø, etter Vänern, med ei flatevidd på 1 912 km², og den sjette største i Europa. Han er 128 km lang, 31 km brei og største djupna er 128 meter. 

Göta kanal går gjennom Vättern. Sjøen ligg mellom landskapa Västergötland og Östergötland, men grenser òg til Närke i nord og Småland i sør. Midt i Vättern ligg øya Visingsö. Visingsö vert knytt til fastlandet gjennom ferjesamband med byen Gränna på sjøen si austside.

Vättern er kjent for Vätternrundan, eit årlegt sykkelkapplaup med omkring 15 000 deltakarar på 300 km rundt sjøen, med start og mål i byen Motala ved austsida av Vätter .

Byar ved Vättern 

 Jönköping, den største byen ved Vättern, ligg ved sørspissen til sjøen 
 Askersund, ligg ved nordspissen

På vestre stranda 
 Hjo
 Karlsborg

På austre stranda 
 Motala
 Vadstena
 Gränna

Innsjøar i Västergötland
Innsjøar i Östergötland
Hans Mathisen

Hans Mathisen () er ein norsk jazzgitarist, utdanna ved Jazzlinja (NTNU) (1988-90) og kjend for sine Pat Metheny- og Wes Montgomery-inspirerte framføringar. Han er bror til jazzmusikarane Per Mathisen, Nils Mathisen og Ole Mathisen.

Han spelte på Brinck Johnsens Lover man (1995). I bandet Quarternion spelte han med Jarle Vespestad trommer, Finn Guttormsen bass og Arve Henriksen trompet (Timbuktu, Turn Left 1997).

Han medverka i duo med Halvard Kausland på Good bait (2003), samt laga musikk til Bent Hamers film Salmer på kjøkenet (2003). Bidrag har han òg gjeve på Kåre Conradis La det sne med Nora Brockstedt (2004), samt Conradis eigen God Dag (2005).

Mathisens første eigne utgjeving er Quiet Songs (Curling Legs, 2005) med eigne komposisjonar. Denne gav gode kritikkar og Spellemannprisen 2005 i klassen jazz. Musikarane var Johannes Eick bass, Per Oddvar Johansen og Gary Husband trommer. I tillegg spelte brørne hans, Ole Mathisen saksofon og Per Mathisen bass.

I Hans Mathisen Kvartett medverkar Olga Konkova piano, Per Mathisen bass, Per Oddvar Johansen trommer.

Elles leier han Sandefjord Storband og underviser ved musikklinja på Sandefjord vidaregåande skule. Med Espen Rud trommer og Jens Fossum bass har han reist for Rikskonsertene med framsyninga Vi improviserer.

Utgjevingar 
 Quiet songs (2005).

Referansar

Kjelder 
Denne artikkelen bygger på «Hans Mathisen» frå ,  den 9. januar 2008.  
 

Norske gitaristar
Norske jazzkomponistar
Folk frå Sandefjord
Fødde i 1967
Vinnarar av Spellemannprisen
Foligno

Foligno er ein by i provinsen Perugia i regionen Umbria i Italia med om lag 55 000 innbyggjarar. Byen ligg ved elva Topino der ho renn ut frå Appenninane og renn så ut på den vide sletta til elva Clitunno. Han ligg 40 km søraust for Perugia, 10 km nordvest for Trevi og 6 km sør for Spello. 

Foligno er ein stasjon på jernbanelinja mellom Roma og Ancona. Som eit viktig jernbaneknutepunkt, med linje vidare til Perugia, vart han bomba av dei allierte under den andre verdskrigen. Store delar av byen vart då øydelagd, men nok av monumenta frå mellomalderen står framleis. Av næringar i byen finn ein sukkerraffineri og metallurgisk og tekstil industri, i tillegg til papir og tømmer.

Historie
Foligno vart truleg grunnlagd av umbriarar i førromersk tid (truleg rundt 700-talet fvt.). Han vart erobra av romarane etter slaget ved Sentinum i 295 fvt., fekk og fekk namnet Fulginiae etter gudinna Fulginia. Byen låg langs den gamle romarvegen Via Flaminia og vart derfor ein viktig by. Seint i perioden under Romarriket starta derimot byen å forfalle og etter fallet til Riket vart han ein del av hertugdømet Spoleto. Han vart plyndra av sarasenarar i 881 og lagt i grus av ungararar i 915 og igjen i 924. Innbyggjarane valde derfor å flytte og slo seg ned i nærleiken av ei kyrkje der biskopen og martyren Feliciano vart gravlagd på 200-talet. Den nye byen trekte òg til seg folk frå Forum Flaminii (i dag San Giovanni Profiamma), ein naboby som vart øydelagd av langobardane under Liutprand. 

Foligno fekk status som fri by i 1165 av keisar Fredrik Barbarossa. Innbyggjarane støtta først guelfarane i striden mellom ghibellinarar og guelfarar, men etter han vart okkupert av Robert Guiscard, ein kaptein for keisar Fredrik II skifta dei side og vart ein bitter rival til den guelfar-styrte Perugia. Han skifta ofte eigarar på 1200-talet fram til 1305 då den mektige familien Trinci fekk makta. Dei dreiv byen delvis underlagt Kyrkjestaten. Byen blømde i denne perioden og kontrollerte store landområde, inkludert Assisi, Bevagna, Giano, Montefalco, Nocera og Spello.

Då Corrado Trinci gjekk mot Kyrkjestaten sende pave Eugene IV ein styrke mot Foligno i 1439. Styrken var kommandert av den frykta kardinalen Giovanni Vitelleschi. Innbyggjarane opna portane til byen og Corrado vart halshogd i 1441 i borga i Soriano. Frå den tid og fram til 1860 var Foligno ein del av Kyrkjestaten, bortsett frå under napoleonskrigane då han var ein del av Den romerske republikken (1799) og Kongedømet Italia (1809‑1814). Innbyggjarane tok del i krigane under Risorgimento og 14. september 1860 vart han annektert til Kongedømet Italia.

Byen har fleire gonger vorte råka av store jordskjelv, mellom anna i 1832 og 1997.

Kjelder 

Denne artikkelen bygger på «Foligno» frå ,  den 9. januar 2008. 
 oppgav desse kjeldene:

Bakgrunnsstoff 

 Giostra della Quintana
FolignoNet.Com 
Folignoweb
Umbria Travel: Foligno
Bilete av Foligno 

Byar i Umbria
Byar i Italia
Hjarteattakk

Hjarteattakk eller hjarteinfarkt (lat. infarctus cordis) er ein sjukdomstilstand som oppstår når ein får ei forstyrring på blodforsyninga til delar av hjartet, oftast frå ein blodpropp. Dette fører til oksygenmangel og kan skada hjartet.

Eit hjarteattakk fører vanlegvis til sterke smerter i brystet, særleg for menn. Hjarteattakk er ein særs alvorleg tilstand som utviklar seg raskt. Over 90 % overlever eit akutt hjarteattakk. Om pasienten kjem seg på sjukehus raskt, har han gode sjansar til å overleva.

Kjelder 
 caplex.no (caplex på verdsveven er nedlagd frå 1. juni 2011)
 Wikipedia på riksmål

Aldringssjukdommar
Iskemiske hjartesjukdommar
Akuttmedisinske tilstandar
Bolzano

Bolzano (tysk Bozen, ladinsk Bulsan, latin Bauzanum, mange italienske dialektar i området nyttar Bolzan eller Bulsan) er ein by i Italia. Han er hovudstad i provinsen Bolzano i regionen Trentino-Alto Adige og har om lag 100 000 innbyggjarar. Byen ligg ved elva Isarco i Alpane.

Historie 
Staden var opphavleg busett av raetiarar og seinare av romarane i 15 fvt. under Nero Claudius Drusus som bygde ei bru over elva Isarco. Landsbyen vart kalla Bauzanum. Bolzano har vore ein handelssstasjon sidan han vart grunnlagd og fekk status som by på 1200-talet. Byen var relativt viktig sidan han låg langs handelsvegen mellom Venezia og Augsburg. Fire gonger i året vart det halde ein marknad der handelsmenn møttest frå nord og sør. Det vart derfor utnemnd handelsleiarskap i 1635 som vart styrt av to italienarar og to tyskarar.

Kjelder 

 Denne artikkelen bygger på «Bolzano» frå , den 9. januar 2008.

Bakgrunnsstoff 

 Turistkontoret i Bolzano
 Turistattraksjonar i Bolzano

Byar i Trentino-Alto Adige
Byar i Italia